Cantus

Cantus er et damekor fra Trondheim, stiftet 1986. Tove Ramlo-Ystad har vært Cantus’ dirigent og kunstnerisk ansvarlige siden oppstarten.

Cantus består av rundt 30 kvinnelige erfarne korsangere i alderen 20–40 år. Koret har et variert repertoar, men med nyere klassisk vokalmusikk og folkemusikk som satsningsområder.

Cantus har markert seg nasjonalt med konserter, urfremføringer og ni CD-utgivelser på høyt kunstnerisk nivå. Internasjonalt har Cantus gjort seg bemerket med flere priser for beste plassering i korkonkurranser. Dette har gitt Cantus og Tove Ramlo-Ystad et navn i korverdenen, noe som fører til jevnlige invitasjoner og deltagelse ved eksklusive festivaler, konserter og i korkonkurranser verden over. Cantus har ved flere anledninger representert Norge i internasjonale festivaler og konferanser. Koret har tre ganger deltatt i Interkulturs Choir Olympics (World Choir Games), i Kina (2006), Østerrike (2008) og Sør-Afrika (2018). Alle gangene tok koret hjem gullmedaljer.

Cantus har også gjort seg bemerket gjennom å synge åpningsmelodien, Frode Fjellheims «Vuelie», i Disneys Frost (2013).Frode Fjellheim; composer of the opening music for the Disney animated film “Frozen” , vuelie.com, hentet 8. januar 2018 Korets klang ble avgjørende for Disneykonsernet da de valgte Cantus som artist til denne sangen. Dette har resultert i stor oppmerksomhet og mange spennende invitasjoner, og i 2019 ble Cantus invitert tilbake for å medvirke også i oppfølgeren, Frost 2 (2019). Cantus har også deltatt med sang på filmen Kristin Lavransdatter (1995), og på Sissel Kyrkjebøs plate Nordisk vinternatt (2005).

Cantus ble invitert til å delta under avslutningsseremonien av Stavanger som Europeisk kulturhovedstad i 2008. 

 Diskografi 

 2019: Fryd
 2017: Northern Lights
 2014: Spes
 2011: Norwegian Voices
 2007: Rætt hjæm
 2005: Far
 2001: Ledig
 1996: Hei, for en vakker julesong
 1994: Cantus

 Priser 
1995: Trondheim kommunes kulturpris
 1996: Sør-Trøndelag fylkes kulturpris
 2009: OlavsHallens og Stiftelsen DrivHusets kulturpris
 2012: Førsteplass i klassen for damekor i The 1st Xinghai Prize International Choir Championships i Guangzhou, Kina.
 2018: Førsteplass i klassen for dame kammerkor i The 10th World Choir Games i Tshwane, Sør-Afrika.

 Referanser 

 Eksterne lenker 


 Innspillingen av Frode Fjellheims «Njoktje» til albumet Spes, med Frode Fjellheim og Cantus under ledelse av Tove Ramlo-Ystad, produsert av 2L.

Kategori:Kor i Trondheim
Kategori:Etableringer i 1986